google/wiki40b huggingface dataset:
Φλουμινένσε ΦΚ

Ιστορία

Ιδρύθηκε στις 21 Ιουλίου 1902 από τον Όσκαρ Κοξ ο οποίος ήταν βραζιλιάνος βρετανικής καταγωγής.
Το όνομα της είναι ένα δημωνύμιο για τους κατοίκους της πολιτείας του Ρίο. Άν και ο σύλλογος ιδρύθηκε όντας αμιγώς ποδοσφαιρικός, η Φλουμινένσε διατηρεί τμήματα σε παραπάνω από 16 άλλα αθλήματα. Τα χρώματά της είναι το πράσινο, το βυσσινί και το λευκό. Η εμφάνιση της είναι βυσσινί με πράσινες κάθετες ρίγες, λευκά σορτσάκια και λευκές κάλτσες. Αυτός ο συνδιασμός διατηρείται από το 1920. Σε ορισμένα ματς (συνήθως εκτός έδρας), τα σορτσάκια και οι κάλτσες είναι βυσσινί .
Η μεγαλύτερη διάκριση της ομάδας στο Κόπα Λιμπερταδόρες είναι ο τελικός του 2008 με την Λίγκα Κίτο. Το 2015 ένας από τους μεγαλύτερους παίκτες έπαιξε στην Φλουμινένσε. Ο λόγος για τον Ροναλντίνιο. Άλλοι παίκτες που έχουν παίξει στην Φλουμινένσε είναι και οι Ντέκο ,Φρέντ, Ριβελίνο, Κάρλος Αλμπέρτο, Ρομάριο, Τιάγκο Σίλβα, Εζέκιελ Γκονζάλες, Μπελέτι. 
Στις 23 Μαΐου 2012 η Φλουμινένσε αποκλείστηκε στα ημιτελικά του Κόπα Λιμπερταδόρες από την Μπόκα Τζούνιορς. Η Φλουμινένσε κατέκτησε το πρωτάθλημα νικώντας 3-2 την Παλμέιρας. Αυτό είναι και το τελευταίο πρωτάθλημα της μέχρι στιγμής.
Το 2013 στην τελευταία αγωνιστική του πρωταθλήματος, η ισοπαλία απέναντι στην Μπαία , ισοδυναμούσε με μαθηματικό υποβιβασμό της ομάδας που μόλις πριν έναν χρόνο είχε πάρει το πρωτάθλημα. Όμως η Πορτουγκέζα και η Φλαμέγκο στους αγώνες με Γκρέμιο και Κρουζέιρο αντίστοιχα, χρησιμοποίησαν αντικανονικούς παίκτες. Έτσι, τιμωρήθηκαν με 4 βαθμούς μείον. Με αυτόν τον τρόπο η Φλουμινένσε απέφυγε τον υποβιβασμό. 
Το 2018 τερμάτισε 12η στο εθνικό πρωτάθλημα Μπραζιλεϊράο.

Fla-Flu

Είναι ένα από τα πιο δημοφιλέστερα ντέρμπι στην Βραζιλία μεταξύ των ομάδων Φλουμινένσε και Φλαμέγκο.
Η Φλαμέγκο προηγείται στις νίκες έναντι της Φλουμινένσε με 153 - 131 και 137 αγώνες ισόπαλους. Τα τέρματα είναι 610 - 556.
Ο μεγαλύτερος σε προσέλευση ποδοσφαιρικός αγώνας στην ιστορία καταγράφηκε στις 15/12/1963.Η προσέλευση του κόσμου ήταν 194.603 άτομα.Το αποτέλεσμα της αναμέτρησης ήταν 0-0.
Άλλοι αγώνες με μεγάλη προσέλευση κόσμου είναι οι εξής :
Φλαμέγκο - Φλουμινένσε  2-3 171,599, June 15, 1969
Φλαμέγκο - Φλουμινένσε  0-0 155,116, May 16, 1976
Φλαμέγκο - Φλουμινένσε  0-1 153,520, December 16, 1984
Φλαμέγκο - Φλουμινένσε  0-2 138,599, August 2, 1970
Φλαμέγκο - Φλουμινένσε  1-1 138,557, April 22, 1979
Φλαμέγκο - Φλουμινένσε  5-2 137,002, April 23, 1972
Φλαμέγκο - Φλουμινένσε  2-1 136,829, September 7, 1972
Φλαμέγκο - Φλουμινένσε  3-3 136,606, October 18, 1964
Φλαμέγκο - Φλουμινένσε  1-0 124,432, September 23, 1979
Άλλα ντέρμπι είναι αυτά με την Βάσκο ντα γκάμα (Ντέρμπι «Γιγάντων») και την Μποταφόγκο (Ντέρμπι «Παππούδων»)
Πέτρος Β΄ του Σαιν-Πολ

Βιογραφία

Ήταν ο δευτερότοκος γιος του Λουδοβίκου κόμη του Σαιν-Πολ, Λινύ & Μπριέν και της Ιωάννας των Μονμπελιάρ, κόρης του Ροβέρτου κόμη του Μαρλ & Σουασόν.
Το 1462 απεβίωσε η μητέρα του και τη διαδέχθηκε ο μεγαλύτερος αδελφός του Ιωάννης στο Μαρλ & Σουασόν. Ο πατέρας του ήταν κοντόσταυλος (στρατάρχης) της Γαλλίας, αλλά προσπάθησε μυστικά με τον δούκα της Βουργουνδίας να ανατρέψει τον Λουδοβίκο ΙΑ΄ Βαλουά της Γαλλίας. Όταν η συνωμοσία αποκαλύφθηκε, ο Λουδοβίκος καρατομήθηκε για προδοσία το 1475 και οι εκτάσεις του κατασχέθηκαν αρχικά, μετά αποδόθηκαν. Το 1476 απεβίωσε ο αδελφός του Ιωάννης και τον διαδέχθηκε ως κύριος του Μαρλ & Σουασόν. Έγινε κόμης του Σαιν-Πολ & Μπριέν και ο αδελφός του Αντώνιος Α΄ κόμης του Λινύ.
Γρηγόριος Καματηρός

Βιογραφία

Υπάρχουν διάφορες διασκορπισμένες πληροφορίες για κάποιον "Γρηγόριο Καματηρό" σε έγγραφα και σφραγίδες από το τέλος του 11ου ως τις αρχές του 12ου αι. Οι περισσότεροι λόγιοι θεωρούν, ότι τα τεκμήρια αυτά αναφέρονται στο ίδιο πρόσωπο, με την αξιοπρόσεκτη εξαίρεση του Βιταλιάν Λωράν, που αμφισβητεί την ταύτιση αυτή.
Σύμφωνα με τον ιστορικό Νικήτα Χωνιάτη ο Γρηγόριος ήταν χαμηλής και όχι διακεκριμένης καταγωγής. Παρ' όλα αυτά διακρίθηκε για τη μεγάλη του ευρυμάθεια, που λέγεται ότι περιελάμβανε όλους τους τομείς της γνώσης. Πρώτα εμφανίζεται σε ένα έγγραφο του 1088 ως λογαριαστής (λογιστής) στο τμήμα του Γενικού. Το ίδιο έγγραφο δίνει το όνομα του πατέρα του: Βασίλειος. Κατά την αποτυχημένη συνωμοσία του Νικηφόρου Διογένη κατά του Αλεξίου Α΄ το 1094 ήταν "πρόσφατα διορισμένος" γραμματέας του Αυτοκράτορα και συμμετείχε στις ανακρίσεις του Διογένη.  
Μία σφραγίδα που του αποδίδεται, αναφέρει ότι ήταν πραίτωρ (διοικητής θέματος, υπό τον δούκα) των ηνωμένων θεμάτων Πελοποννήσου-(Στερεάς) Ελλάδος. Ο Χωνιάτης αναφέρει, ότι τότε ήταν που από τη συλλογή φόρων, έγινε πλούσιος. Η περιουσία που συσσώρευσε, τον έκανε να νυμφευτεί την ανιψιά του Αλεξίου Α΄. Ο Θεοφύλακτος επίσκοπος Οχρίδος, που διατηρούσε φιλικές σχέσεις μαζί του και του απηύθυνε πέντε επιστολές, παραθέτει ότι ο Γρηγόριος είχε μεγάλη επιρροή στην Αυλή. in a letter written π. 1094 Σε επιστολή γραμμένη π. το 1094 ο Θεοφύλακτος συγχαίρει τον Γρηγόριο για την προαγωγή του στον βαθμό του πρωτασηκρήτη και τον τίτλο του νωβελίσσιμου (ευγενέστατου).
Ο πρωτασηκρήτης ήταν αρχικά επικεφαλής δικαστηρίου και ο Πωλ Μαγκνταλίνο πιστεύει, πως ήταν ο πρώτος πρωτασηκρήτης επικεφαλής του αυτοκρατορικού Δικαστηρίου, με το οποίο το αξίωμα συνδέθηκε αργότερα, τον 12ο αι. Αργότερα προήχθη στη θέση του λογοθέτη των σεκρέτων και έλαβε το τίτλο του σεβαστού. Ο λογοθέτης των σεκρέτων δημιουργήθηκε από τον Αλέξιο Α΄ και αρχικά ήταν επιφορτισμένος με τον συντονισμό των διαφόρων υπηρεσιών της κυβέρνησης (σεκρέτων), αλλά στην πράξη εξελίχθηκε σε πρωθυπουργό. Πράγματι ο επικήδειος λόγος του ποιητή της Αυλής Θεοδώρου Προδρόμου εμφανίζει τον Γρηγόριο ως πραγματικό κυβερνήτη της Αυτοκρατορίας.
Με την άνοδο του Ιωάννη Β΄ (1118-1143) φαίνεται ότι ο Γρηγόριος περιέπεσε στο περιθώριο για λίγο, καθώς η διακυβέρνηση γινόταν από τους ευνούμενους του Ιωάννη Β΄, τον παρακοιμώμενο Ιωάννη Κομνηνό και τον πρωτοβεστιάριο Γρηγόριο Ταρωνίτη. Όταν ο τελευταίος αποδείχθηκε αναποτελεσματικός, ανακλήθηκε ο Καματηρός, αλλά, όπως παρατηρεί ο Μαγκνταλίνο, ίσως όχι στην πρότερη δικαιοδοσία. Έπρεπε να μοιράζεται τη διακυβέρνηση με τον παρακοιμώμενο και με τον Ιωάννη Αξούχο μέγα Δομέστικο, που τώρα κυριαρχούσε στην Αυλή.
Κατά το τέλος της ζωής του ο Καματηρός και η σύζυγός του εισήλθαν σε μονή. Απεβίωσε το διάστημα 1126-32, καθώς ο Πρόδρομος στον επικήδειο αναφέρει, ότι εμφανίστηκε κομήτης. Επίσης επικήδειο λόγο έγραψε και άλλος Αυλικός ποιητής, ο Νικόλαος Καλλικλής. Η σύζυγός του επιβίωσε του Καματηρού.
Αθηνά Μαξίμου

Βιογραφία

Αποφοίτησε από τη Δραματική Σχολή του Κρατικού Θεάτρου Βορείου Ελλάδας (Κ.Θ.Β.Ε.). Παρακολούθησε για τρία χρόνια μαθήματα φωνητικής και κλασικού τραγουδιού, καθώς και μαθήματα κλασικού και μοντέρνου χορού για έξι χρόνια.

Θέατρο

Συνεργάστηκε με σκηνοθέτες όπως ο Βασίλης Παπαβασιλείου ("Όπως σας αρέσει" του Σαίξπηρ, "Φίλος όχι αστεία" του Κάρλο Γκολντόνι, "Η Ψευτοϋπηρέτρια" του Μαριβώ), ο Γιάννης Ιορδανίδης ("Dolly"), ο Βαγγέλης Θεοδωρόπουλος ("Οθέλλος") σε παραγωγές του Εθνικού Θεάτρου, του Κρατικού Θεάτρου Βορείου Ελλάδος, του Θεσσαλικού Θεάτρου και του ΔΗΠΕΘΕ Πάτρας. Με την παράσταση "Οθέλλος" συμμετείχε στο Ελληνικό Φεστιβάλ στο Ωδείο Ηρώδου του Αττικού το καλοκαίρι του 2006.

Προσωπική ζωή

Είναι παντρεμένη με τον επίσης ηθοποιό Αιµίλιο Χειλάκη.
2906 Καλτέκ

Φυσικά χαρακτηριστικά

Η μέση διάμετρος του Καλτέκ εκτιμάται σε 57,98 χιλιόμετρα. O φασματικός τύπος του είναι Xc, ενώ το γεωμετρικό άλβεδό του είναι 0,0526. Ο Καλτέκ περιστρέφεται γύρω από τον εαυτό του μία φορά κάθε 9 ως 14 ώρες περίπου.
Γλώσσα Σίλλα

Η γλώσσα Σίλλα, ή Σίλλα ήταν Κορεανική γλώσσα που ομιλούταν στο αρχαίο βασίλειο Σίλλα (57 π.Χ. – 935 μ.Χ.), ένα από τα Τρία Βασίλεια της Κορέας.
Είναι γενικά αποδεκτό ότι η γλώσσα ήταν παρόμοια με εκείνη του Κόγκουριο και Μπέκτζε. Τα λογοτεχνικά αρχεία της γλώσσας Σίλλα, όπως τα χιάνγκα, ξεπερνούν αριθμητικά τις γλώσσες του Κόγκουριο και Μπέκτζε. Μερικές φορές θεωρείται ως συνώνυμη με τα παλαιά Κορεατικά αν και αυτό συνήθως χρησιμοποιείται ως όρος κάλυψης για τις τρεις γλώσσες των Τριών Βασιλείων.
Ευγένιος, αρχιδούκας της Αυστρίας

Βιογραφία

Ο Ευγένιος-Φερδινάνδος-Πίος-Μπέρτραντ-Φήλιξ-Μαρία γεννήθηκε στο κάστρο Γκρος Ζέελοβιτς (νυν Ζιντλοχόβιτσε), κοντά στο Μπρνο της Τσεχίας και ήταν ο τρίτος γιος του Καρόλου-Φερδινάνδου αρχιδούκα της Αυστρίας και της Ελισάβετ-Φραγκίσκας των Αψβούργων-Λωρραίνης, κόρης του Ιωσήφ παλατινού (κόμη) της Ουγγαρίας. 
Είχε αυστηρή αγωγή στο Γκρος Ζέελοβιτς· το καλοκαίρι πήγαινε στο Γκμούντ για διακοπές. Στο ανάκτορο Άλμπρεχτ της Βιέννης έμαθε στρατιωτικά θέματα, γλώσσες, μουσική και ιστορία της Τέχνης. Όπως και ο πρωτότοκος αδελφός του Φρειδερίκος, εισήλθε στο στρατό και το 1877 έγινε λοχαγός. Συμμετείχε σε μακρές στρατιωτικές ασκήσεις. Το 1882, αφού εξετάστηκε από μία επιτροπή, παρακολούθησε τη στρατιωτική Ακαδημία στο Βήνερ Νόιστατ (1883-85) και αποφοίτησε πλήρως εκπαιδευμένος.

Μετέπειτα ζωή

Με την κατάλυση της μοναρχίας ο Ευγένιος εγκαταστάθηκε στη Λουκέρνη και μετά στη Βασιλεία, όπου ζούσε σε ένα ξενοδοχείο (1918-34). Για να διευκολύνει το Τευτονικό Τάγμα, παραιτήθηκε από μέγας Μάγιστρος. 
Το 1934 έμεινε στη μονή του Τάγματος, στο Γκούμπολντσκιρχεν, κοντά στη Βιέννη. Συμμετείχε σε μοναρχικές συναθροίσεις, συναντήσεις παλαιμάχων και επανεντάχθηκε στην υπηρεσία της δυναστείας. Το 1938, με την Προσάρτηση της Αυστρίας στη Γερμανία, το Τευτονικό Τάγμα διαλύθηκε και οι ιδιοκτησίες του κατασχέθηκαν. 
Με την παρέμβαση υψηλόβαθμων στρατιωτικών έλαβε ένα σπίτι στο Χήτσινκ, όπου επέζησε του Β΄ Παγκοσμίου Πολέμου. Το 1945 διέφυγε στο Τυρόλο, όπου έλαβε από τις Γαλλικές δυνάμεις κατοχής μία μικρή βίλλα στο Ίγκλς. Το 1953 όλο ο Ίννσμπρουκ εόρτασε τα 90α γενέθλια του στρατάρχη.
Απεβίωσε το επόμενο έτος στο Μεράν, τότε μέρος της Ιταλίας, με γύρω του αδελφούς από το Τάγμα του. Τάφηκε στο Σανκτ Γιάκομπσκιρχε στο Ίννσμπρουκ, δίπλα στον Μαξιμιλιανό Γ΄ Αψβούργων αρχιδούκα της Πέραν Αυστρίας και μεγάλο Μάγιστρο του Τευτονικού Τάγματος.
Θαλήτας

Βιογραφία

Καθώς έζησε σε πολύ παλαιά εποχή, και παρά τις αρκετές αναφορές στο όνομα του από ιστορικούς της αρχαιότητας, υπάρχουν πολύ λίγα στοιχεία γνωστά για την ζωή του. Το γεγονός που είναι γνωστό με την μεγαλύτερη βεβαιότητα είναι πως εισήγαγε στην Σπάρτη ερχόμενος από την Κρήτη (διάφορες εκτιμήσεις ενδεχομένως η Γόρτυνα, αλλά και Κνώσιος ή Ελύριος) διάφορα στοιχεία μουσικής και ποιητικού ρυθμού, τα οποία δεν υπήρχαν στο σύστημα του Τέρπανδρου (7ος αιώνας π.Χ.), και ίδρυσε εκεί σχετική μουσική σχολή.Οι κύριες συνθέσεις του ήταν παιάνες και υπορχήματα, χρησιμοποιούσε τόσο το φλάουτο όσο και την λύρα, ενώ θεωρείται πως υπήρξε ο δημιουργός του πολεμικού πυρρίχιου χορού ο οποίος έγινε δημοφιλής τόσο στους Κρήτες όσο και στους Λακεδαιμονίους. 
Κατά την παράδοση, οι Σπαρτιάτες του είχαν απευθύνει πρόσκληση να έρθει στην πόλη τους μετά από σχετικό χρησμό που είχαν λάβει από μαντείο. Ερχόμενος εκεί, ο Θαλήτας έγραψε παιάνες προς κατευνασμό της οργής του Απόλλωνα και προς εξουδετέρωση του λοιμού που ταλαιπωρούσε την πόλη την εποχή εκείνη. Στην Σπάρτη ανέλαβε την διεύθυνση μιας νέας μουσικής σχολής (κατάστασις), η επιρροή της οποίας διατηρήθηκε μετέπειτα από τους Ξενόδαμο τον Κυθήριο, Ξενόκριτο τον Λοκρό, και Σακάδα τον Αργείο.
Κατά το λεξικό Σούδα (9ος αιώνας μ.Χ.) ο Θαλήτας έζησε πριν τον Όμηρο (8ος/9ος αιώνας π.Χ.), ενώ κατά τον Δανιήλ Μάγνη (18ος αιώνας) ήταν από τους πλέον αρχαίους, περίπου την εποχή του Ησίοδου και του Ομήρου και του Λυκούργου. Όλες οι αρχαίες αναφορές προς σ'αυτόν συμφωνούν ότι πήγε από την Κρήτη στην Σπάρτη, και κατά κάποιες αυτό έγινε μετά από πρόσκληση του ίδιου του Λυκούργου, ή πως επηρέασε τον Λυκούργο στην σύνταξη των νόμων του, κάποιοι εκ των οποίων ήταν κρητικής προέλευσης. Ο Αριστοτέλης (4ος αιώνας π.Χ.) θεωρεί τις αναφορές αυτές αναχρονιστικές. 
Τα καθαρά ιστορικά στοιχεία σχετικά με τον Θαλήτα προέρχονται κυρίως από 3 μαρτυρίες. Αυτή του Γλαύκου του Ρήγιου (4ος αιώνας π.Χ.) ο οποίος είχε συντάξει ειδική μελέτη για όλους τους αρχαίους ποιητές και θεωρούσε τον Θαλήτα ως μεταγενέστερο από τον Αρχίλοχο (7ος αιώνας π.Χ.), κατόπιν τις αναφορές του Παυσανία (2ος αιώνας μ.Χ.) ο οποίος αναφέρει πως ο Πολύμνηστος (7ος αιώνας π.Χ.) συνέθεσε ύμνους προς τιμή του, και τέλος τις αναφορές του Πλουτάρχου ο οποίος αναφέρει πως η σχολή που ίδρυσε ο Θαλήτας στην Σπάρτη ήταν η δεύτερη μετά από αυτή του Τέρπανδρου, ενώ αναφέρει πως κατά την παράδοση ο Θαλήτας υπήρξε ο δημιουργός του Μαρωνικού και του κρητικού ρυθμού.

Άλλες αναφορές

Το μουσικό σύνολο Θαλήτας στον δήμο Ηρακλείου έχει πάρει την ονομασία του από τον ποιητή Θαλήτα.
Μοχάμετ Αμπντελαζίζ

Βιογραφία

Γεννήθηκε στο Μαρακές του Μαρόκου, στις 17 Αυγούστου του 1947. Καταγόταν από οικογένεια Βεδουίνων της Σαχάρας από το ανατολικό υποφύλο Ρεγκουιμπάτ. Στη δεκαετία του 1970 φοίτησε σε πανεπιστήμια στο Μαρόκο και έγινε ένα από τα ιδρυτικά μέλη του Μετώπου Πολισάριο, ενός κινήματος που ξεκίνησε ένοπλο αγώνα κατά της Ισπανίας (αποικιοκρατικής δύναμης τότε), με στόχο την ανεξαρτησία, το 1973.
Από το 1976 μέχρι τον θάνατο του, ήταν ΓΓ του κινήματος, αντικαθιστώντας το Μαχφούντ Αλί Μπέιμπα, ο οποίος είχε αναλάβει προσωρινός Γενικός Γραμματέας μετά την εκτέλεση του Ελ-Ουαλί Μουσταφά Σαγιέντ στη Μαυριτανία. Από την ίδια περίοδο ήταν πρόεδρος της Αραβικής Λαοκρατικής Δημοκρατίας της Σαχάρας (SADR) και είχε ενεργό συμμετοχή στη σύνταξη του Συντάγματος της Δυτικής Σαχάρας. 
Σύμφωνα με πρώην μέλη του κινήματος Πολισάριο, ο Αμπντελαζίζ "επιλέχθηκε" από την Αλγερία ως αρχηγός της οργάνωσης αν και δεν ανήκε στο στενό κύκλο των ιδρυτών της και και πάντοτε θεωρούσε εαυτόν έναν από τους ανθρώπους της.

Πολιτικό προφίλ

Θεωρούταν κοσμικός εθνικιστής και επέδειξε μετριοπάθεια, αποδεχόμενος και υποστηρίζοντας το σχέδιο Μπέικερ του ΟΗΕ το 2003. Υπό την ηγεσία του, το Μέτωπο Πολισάριο εγκατέλειψε τον αραβικό εθνικιστικό προσανατολισμό του και οργανώθηκε στη γραμμή μιας φιλελεύθερης δημοκρατίας, συμπεριλαμβανομένης της υποστήριξης σε πολυκομματισμό και στην οικονομία της αγοράς. Επιδίωξε την υποστήριξη από τις χώρες της Δύσης, ιδίως από τις ΗΠΑ και την ΕΕ, με ελάχιστη επιτυχία.
Δέχτηκε επικρίσεις από το κίνημά του επειδή επέμενε στη διπλωματική οδό και εγκατέλειψε τον ένοπλο αγώνα εναντίον του Μαρόκου. Κάποιοι άλλοι θεωρούσαν ότι ο Αμπντελαζίζ δεν μπορεούσε να διατάξει την επιστροφή σε πολεμικές επιχειρήσεις χωρίς έγκριση από την Αλγερία.
Ο πατέρας του, που ζει στο Μαρόκο, έχει δηλώσει "περήφανος που είναι Μαροκινός" και εξέφρασε την επιθυμία να τον επισκεφθεί κάποτε ο γιος του στο Μαρόκο.
Πέθανε από καρκίνο τον Μάιο του 2016. Υπηρεσιακός πρόεδρος ανέλαβε ο Χατρί Αντούχ.
Red Hot Chili Peppers Live: I'm with You

Παρασκήνιο

Στις αρχές του Αυγούστου του 2011 ανακοινώθηκε ότι η μπάντα είχε σχέδια να κάνει μια συναυλία οπού θα ερμήνευε όλα τα τραγούδια του άλμπουμ. Η συναυλία αυτή θα μεταδιδόταν ζωντανά σε ΗΠΑ και Ευρώπη. Τα εισιτήρια ήταν διαθέσιμα από τις 5 Αυγούστου 2011. Όσοι πήγαιναν πριν την αρχή της μετάδοσης έβλεπαν αποκλειστικές συνεντεύξεις από κάθε μέλος της μπάντας.
Αδρενοκορτικοτρόπος ορμόνη

Η Αδρενοκορτικοτρόπος ορμόνη (ACTH), γνωστή και ως φλοιοεπινεφριδιοτρόπος ή κορτικοτροπίνη, κυκλοφορεί συστημικά και διεγείρει τη σύνθεση γλυκοκορτικοειδών και την έκκρισή τους από την στηλιδωτή ζώνη (zona fasciculata) του επινεφριδιακού φλοιού. Τα γλυκοκορτικοειδή φαίνεται πως αναδρούν απευθείας στον εγκέφαλο (π.χ. PVN) για να αναστείλουν την οξεία αύξηση στην ACTH και την έκκριση γλυκοκορτικοειδών, μετά από μεμονωμένη έκθεση σε στρες. Ωστόσο, όταν είναι χρονίως υψηλά, προδρούν (θετική ανάδραση) για να επάγουν την ενεργοποίηση του YYE άξονα. Η έκκριση της ACTH ακολουθεί τις ημερήσιες διακυμάνσεις της έκκρισης Kορτικοεκλυτίνης (CRH) από τον υποθάλαμο. Η μέγιστη συγκέντρωση (ζενίθ) παρατηρείται τις πρώτες πρωινές ώρες, ενώ η ελάχιστη συγκέντρωση (ναδίρ) παρατηρείται στο μέσο περίπου της νύκτας. Η έκκριση ACTH αυξάνει, ως απάντηση στην υποθαλαμική CRH, σαν απάντηση σε ένα στρεσογόνο ερέθισμα. Παραδείγματα αποτελούν η ασθένεια, η μυϊκή εξάντληση, ο πυρετός, ο πόνος, η χειρουργική επέμβαση και η υπογλυκαιμία. Στις καταστάσεις αυτές, η παραγόμενη κορτιζόλη κινητοποιεί τον μεταβολισμό του οργανισμού προς την κατεύθυνση της προσαρμογής προς το στρεσογόνο παράγοντα.
Αποστόλης Σπανός

Καριέρα

Ο Αποστόλης Σπανός αγωνιζόταν στη ΧΑΝ Νίκαιας και το 1968 μεταπήδησε στον Ολυμπιακό Πειραιώς.
Στους "ερυθρόλευκους" παρέμεινε για δέκα χρόνια, μέχρι τπου το 1980 αποφάσισε να αποσυρθεί από την ενεργό δράση.
Με τον Ολυμπιακό Πειραιώς κατέκτησε 2 Πρωταθλήματα Ελλάδος (1976 και 1978) και 4 Κύπελλα Ελλάδος (1976, 1977, 1978 και 1980).
Κατά τη διάρκεια της παραμονής του στην ομάδα του Πειραιά, ο Αποστόλης Σπανός αγωνίστηκε υπό τις οδηγίες των Φαίδωνος Ματθαίου, Κώστα Μουρούζη και Γιώργου Μπαρλά.

Διεθνείς συμμετοχές

Ο Απόστόλης Σπανός έχει πραγματοποιήσει συνολικά 4 συμμετοχές με την Εθνική Ελλάδος Εφήβων και 16 συμμετοχές με την Εθνική Ανδρών.
Μεταξύ άλλων, έχει συμμετάσχει στο Βαλκανικό Πρωτάθλημα Εφήβων του 1965 και στο Πανευρωπαικό Πρωτάθλημα Ανδρών του 1969.
Αγαμέμνων Σλήμαν

Βιογραφικά στοιχεία

Ήταν γιος του Ερρίκου Σλήμαν και της Σοφίας Εγκαστρωμένου. Υπήρξε μεγαλοκτηματίας στη Θεσσαλία. Λόγω της θέσης του είχε έλθει αρκετές φορές σε προστριβές με τον δικηγόρο Μαρίνο Αντύπα. Υπήρξε μέλος της Αντιδικτατορικής Επιτροπής με πρόεδρο τον Νικόλαο Πλαστήρα καθώς και βουλευτής Αγιάς, εκλεγμένος το 1905 στην θέση του αποβιώσαντος συζύγου της αδελφής του, Ανδρομάχης, Λέοντα Μελά. Εξελέγη και πάλι στις εκλογές του Αυγούστου του 1910 για την Α΄ αναθεωρητική βουλή και στις αμέσως επόμενες εκλογές του Νοεμβρίου 1910 για την διπλή αναθεωρητική βουλή. Το 1912 κατετάγη εθελοντικά στον στρατό και υπηρέτησε στα τότε σύνορα της Θεσσαλίας. Έγινε ξανά βουλευτής το 1912, αλλά και στις εκλογές του Δεκεμβρίου του 1915. Εξελέγη ξανά βουλευτής στις επόμενες εκλογές του 1920 (από τις οποίες προέκυψε η Γ΄ Εθνοσυνέλευση). Στις εκλογές του 1932 και του 1933 εξελέγη με το Εθνικό Ριζοσπαστικό Κόμμα του Γεωργίου Κονδύλη, όπως επίσης και στις εκλογές του 1935. Στην κυβέρνηση Κονδύλη του 1935 είχε διοριστεί υπουργός Γενικός Διοικητής Ηπείρου.
Dash Kappei

Πλοκή

Ο Gigi είναι ένας μαθητής της Α' Λυκείου στην Ιαπωνία. Είναι αρκετά κοντός και παράξενος για την ηλικία του μα αυτό δεν τον εμποδίζει. Θα γίνει μέλος της σχολικής ομάδας μπάσκετ προκειμένου να κερδίσει την καρδιά της Άννας. Θριαμβεύει στο μπάσκετ και συγκατοικεί με την Άννα καθώς οι γονείς του τον είχαν στείλει στους παππούδες του απ' όπου το είχε σκάσει. Ανταγωνιστής του για την καρδιά της Άννας θα σταθεί ο σκύλος της, Σιτζίρο. Αργότερα ο Τζίτζι θα ασχοληθεί με το πινγκ-πονγκ και τέλος με την ξιφασκία. Επίσης θα σώσει το σχολείο του από την χρεοκοπία συμμετέχοντας σε έναν αγώνα με μεγάλο χρηματικό έπαθλο.

Χαρακτήρες

Τα ονόματα αναφέρονται στην ιταλική εκδοχή του manga, πανομοιότυπη με την αρχική έκδοση, ενώ σε παρένθεση είναι τα ονόματα που χρησιμοποιούνται στην ιταλική προσαρμογή του anime.
Kappei Sakamoto ( 坂本勝平): ο πρωταγωνιστής της ιστορίας. Ένα αγόρι 15 χρόνων, που φοιτά το πρώτο έτος του σχολείου Seirin. Είναι απίστευτα κοντός, αλλά υπερέχει σε όλα τα είδη των σπορ και στην πραγματικότητα θεωρείται «το νούμερο ένα του σχολείου». Του αρέσει να είναι το κέντρο της προσοχής, ειδικά όταν θαυμάζεται από τα κορίτσια. Ερωτεύεται με την Άννα και θέλει να την παντρευτεί.
Thomas: Είναι ο αρχηγός της ομάδας μπάσκετ . Όπως και οποιοσδήποτε άλλος, ο ίδιος πιστεύει ότι ο Τζίτζι όσο αφορά το ύψος του, ποτέ δεν θα παίξει καλά, αλλά οι πεποιθήσεις του καταστρέφονται όταν δει τον Τζίτζι σε μια διαδήλωση.
Adam: Είναι μέλος της ομάδας μπάσκετ, είναι η κλασική φιγούρα του πρίγκιπα, ψηλός με ξανθά μαλλιά και μπλε μάτια. Του αρέσουν τα κορίτσια, αλλά δεν καυχιέται. Είναι ερωτευμένος κρυφά με την Γκλόρια.
Little John (Ηρακλής): Ο ψηλότερος παίκτης της ομάδας.
Brian: Παίκτης της ομάδας και φίλος. Συμμετέχει σε όλα τα επεισόδια.
Indy: Παίκτης της ομάδας και φίλος. Σε μερικά επεισόδια προσεύχεται.
Gloria: Η προπονήτρια της ομάδας. Αν και προσπαθεί να είναι ένα κορίτσι της μόδας, χάνει εύκολα την υπομονή της (ειδικά με τον Τζίτζι). Είναι γνωστή για τις ξεκαρδιστικές εκφράσεις του προσώπου της, όταν ξεσπά.
Άννα: Όμορφο και ευαίσθητο κορίτσι. Είναι η μάνατζερ της ομάδας μπάσκετ, στην οποία γράφτηκε ο Τζίτζι. Είναι η μόνη που από την αρχή πίστευε στις ικανότητες του και στις μυστικές τεχνικές του. Αισθάνεται κάτι για τον "μικρό" Τζίτζι.
Solomon (Σιτζίρο): είναι ο σκύλος της Άννας καθώς και κρυφός εραστής της. Είναι ένα παράξενο σκυλί, γεμάτο πρωτοβουλίες και φιλοδοξίες και να περπατήσει σαν κανονικός άνθρωπος. Έχει την ικανότητα να μιλάει, αλλά μόνο ο Τζίτζι τον καταλαβαίνει. Επίσης, σε μερικά επεισόδια εξηγεί μερικά βασικά του μπάσκετ και άλλα αθλήματα. Τσακώνεται όλη την ώρα με τον Τζίτζι για την Άννα, καταστρώνει σχέδια εναντίον του, που συνήθως αποτυγχάνουν. Στο τέλος γίνεται ο καλύτερος του φίλος.
Alan: Είναι μέρος της ομάδας μπάσκετ του σχολείου Τενοζάν. Είναι ένας πολύ ψηλός και δυνατός. Είχε σχέση με την Άννα για ένα χρόνο, αλλά χώρισαν λόγω της βίαιας συμπεριφοράς του. Στόχοι του είναι να εκδικηθεί τον Τζίτζι και να ανακτήσει την εμπιστοσύνη της Άννας.

Κριτική

Η σειρά αποτέλεσε αντικείμενο επικριτικών σχολίων από το ΕΣΡ, λόγω σκηνών όπου ο Τζίτζι σηκώνει τις φούστες των συμμαθητριών του.
Αριθμοί του Πελ

Στα μαθηματικά, οι αριθμοί του Πελ είναι μια άπειρη ακολουθία ακεραίων αριθμών που είναι γνωστοί από την αρχαιότητα, οι παρονομαστές της πλησιέστερης ρητής προσέγγισης στην τετραγωνική ρίζα του 2. Αυτή η ακολουθία των προσεγγίσεων ξεκινάει 1/1, 3/2, 7/5, 17/12, και 41/29, έτσι η ακολουθία των αριθμών του Πελ ξεκινάει με 1, 2, 5, 12, και 29. Οι αριθμητές της ίδιας ακολουθίας των προσεγγίσεων είναι το ήμισυ των companion αριθμών Πελ ή αριθμοί των Πελ-Λούκας. Αυτοί οι αριθμοί σχηματίζουν μια δεύτερη άπειρη ακολουθία που ξεκινά με 2, 6, 14, 34, και 82.
Μαζί, οι αριθμοί του Πελ και οι companion αριθμοί Πελ μπορούν να υπολογιστούν με την βοήθεια μιας σχέσης επανάληψης παρόμοιας με αυτής για τους αριθμούς Φιμπονάτσι, και ακόμη και οι δυο ακολουθίες αριθμών αυξάνονται εκθετικά, αναλογικά με τις δυνάμεις της ασημένιας αναλογίας 1 + √2. Καθώς χρησιμοποιούνται για την προσέγγιση της τετραγωνικής ρίζας του δυο, οι αριθμοί του Πελ μπορούν να χρησιμοποιηθούν για να βρεθεί το τετράγωνο των τριγωνικών αριθμών, για να κατασκευαστούν οι προσεγγίσεις των ακεραίων στο σωστό ισοσκελές τρίγωνο, και για να λύσει συγκεκριμένα προβλήματα συνδυαστικής απαρίθμησης. 
Όπως και με την εξίσωση του Πελ, το όνομα των αριθμών του Πελ πηγάζει από την λανθασμένη απόδοση του Λέοναρντ Όιλερ της εξίσωσης και των αριθμών που προέρχονται απ αυτήν του Τζον Πελ. Οι αριθμοί Πελ-Λούκας έχουν επίσης ονομαστεί από τον Έντουαρντ Λούκας, που μελέτησε ακολουθίες που καθορίζονται από επαναλήψεις του τύπου αυτού. Οι αριθμοί Πελ και οι companion αριθμοι Πελ είναι ακολουθίες του Λούκας.
Φαίνεται ότι οι αριθμοί του Πελ έχουν εφαρμογή στους οκταγωνικούς καθρέπτες Bagua οι οποίοι κατασκευάζονται σε μορφή οκταγώνου καθώς το οκτάγωνο κατά την κινέζικη φιλοσοφία αντιπροσωπεύει τη δημιουργία.

Προσεγγίσεις

Η διαφορά μεταξύ  και  είναι  η οποία πηγαίνει γρήγορα στο μηδέν. Έτσι,  είναι πολύ κοντά .
Απ' αυτήν την τελευταία παρατήρηση προκύπτει ότι οι αναλογίες ακεραίων  προσεγγίζουν ραγδαία το  καθώς οι  and  προσεγγίζουν ραγδαία το .

Πυθαγόρειες τριάδες

Η ισότητα  συμβαίνει ακριβώς όταν  η οποία γίνεται με τις υποκαταστάσεις . Εξ ου και η νιοστή λύση είναι  and 
Ο παραπάνω πίνακας δείχνει ότι, σε μια τάξη ή την άλλη,  είναι  καθώς
Extended file system

Το extended file system ή ext υλοποιήθηκε τον Απρίλιο του 1992, ως το πρώτο σύστημα αρχείων που δημιουργήθηκε ειδικά για τον πυρήνα Linux. Συμπεριλαμβάνει δομές μεταδεδομένων εμπνευσμένες από το παραδοσιακό Unix File System (UFS), και σχεδιάστηκε από τον Rémy Card με σκοπό να αντιμετωπίσει τους τεχνινούς περιορισμούς του συστήματος αρχείων του Minix. Ήταν η πρώτη υλοποίηση που χρησιμοποίησε το εικονικό σύστημα αρχείων (virtual file system, VFS), το οποίο προσθέθηκε στον πυρήνα Linux στην έκδοση 0.96c, και μπορούσε να διαχειριστεί συστήματα αρχείων μέχρι 2 gigabyte (GB) σε μέγεθος.
Το ext είναι το πρώτο στη οικογένεια των extended file system. Τεχνολογικά το ξεπέρασαν τα ext2 και xiafs, από τα οποία επικράτησε το ext2. Το Ext2 διόρθωσε κάποια μειονεκτήματα του ext, όπως την αδυναμία αλλαγής των inode και την δημιουργία κατακερματισμού.